REPUBLIKA SRBIJA

NARODNA SKUPŠTINA

Odbor za prostorno planiranje, saobraćaj,

infrastrukturu i telekomunikacije

13 broj: 06–2/201-14

18. jul 2014. godine

Beograd

Z A P I S N I K

OSME SEDNICE ODBORA ZA PROSTORNO PLANIRANjE, SAOBRAĆAJ, INFRASTRUKTURU I TELEKOMUNIKACIJE,

ODRŽANE 17. I 18. JULA 2014. GODINE

Sednica je počela u 12.20 časova.

Sednicom je predsedavao Milutin Mrkonjić, predsednik Odbora.

Sednici su prisustvovali članovi Odbora: Konstantin Arsenović, Zoran Bojanić, Dragan Jovanović, Jovan Marković, Saša Mirković, Mujo Muković, dr Vladimir Orlić, Katarina Rakić, Suzana Spasojević i Vučeta Tošković

Sednici su prisustvovali zamenici članova Odbora Dejan Andrejević (zamenik Zorana Milekića) i Olivera Pešić (zamenik Jovice Jevtića).

Sednici nisu prisustvovali članovi Odbora: Branka Bošnjak, Milan Kovačević, Aleksandar Senić i Goran Ćirić, niti njihovi zamenici.

Sednici je prisustvovala iz Ministarstva građevinarstva, saobraćaja i infrastrukture Aleksandra Damnjanović, državni sekretar.

Na predlog predsednika Odbora, jednoglasno, usvojen je sledeći

D n e v n i r e d

1. Razmatranje Predloga zakona o otklanjanju posledica poplava u Republici Srbiji u pojedinostima, koji je podnela Vlada.

Prva tačka dnevnog reda **– Razmatranje Predloga zakona o otklanjanju posledica poplava u Republici Srbiji u pojedinostima, koji je podnela Vlada**

Predsednik Odbora je na osnovu člana 156. Poslovnika Narodne skupštine otvorio pretres u pojedinostima i konstatovao da je na Predlog zakona podneto 28 amandmana, ali da Vlada nije dostavila mišljenje o podnetim amandmanima na Predlog zakona.

Narodni poslanik Katarina Rakić, zamenik predsednika Odbora, predložila je da da se Odbor izjasni o amandmanima Odbora, a da se sednica Odbora u skladu sa čl. 82. i 101. Poslovnika Narodne skupštine prekine radi pribavljanja mišljenja. Odbor je jednoglasno prihvatio ovaj predlog.

Odbor je, u skladu sa članom 157. stav 6. i članom 161. stav 1. Poslovnika Narodne skupštine, podneo amandmane na čl. 1, 21, 23. i 26. Predlog zakona o otklanjanju posledica poplava u Republici Srbiji.

**AMANDMAN I**

U članu 1. Predloga zakona briše se stav 2.

Posle stava 1. dodaju se novi st. 2. i 3, koji glase:

''Područje pogođeno poplavama, u smislu ovog zakona, obuhvata poplavljene i klizištima ugrožene delove teritorije Republike Srbije, gradove i opštine koje prijave štetu Komisiji za utvrđivanje štete od elementarnih nepogoda, u roku predviđenim ovim zakonom.

Spisak gradova i opština u kojima će biti otklanjane posledice poplava i aktiviranja klizišta u skladu sa ovim zakonom, utvrđuje Vlada na predlog Kancelarije za pomoć i obnovu poplavljenih područja.''

**O b r a z l o ž e nj e**

Amandmanom se predlaže brisanje stava 2. kojim se taksativno nabrajaju gradovi i opštine kao područja pogođena poplavama.

Amandmanom se istovremeno daje mogućnost da svi gradovi i opštine koje prijave štetu Komisiji za utvrđivanje štete od elementarnih nepogoda, koju obrazuje Vlada, a ispunjavaju mere i kriterijume u skladu sa ovim zakonom za pružanje pomoći, dobiju sredstva za obnovu i saniranje posledica poplava.

Spisak gradova i opština kojima će biti opredeljena sredstva za otklanjanje posledica utvrdiće Vlada na predlog Kancelarije za pomoć i obnovu poplavljenih područja.

**A M A N D M A N II**

U članu 21. Predloga zakona posle stava 3. dodaje se novi stav 4, koji glasi:

„Uvezeni i ocarinjeni neregistrovani lekovi koji su predmet donacije ili humanitarne pomoći i koji nemaju prateću dokumentaciju ne mogu se stavljati u promet na teritoriji Republike Srbije pre nego što Agencija za lekove i medicinska sredstva Srbije izda potrebne dozvole.”

Dosadašnji stav 4. postaje stav 5.

**O b r a z l o ž e nj e**

Predloženim amandmanom uređuju se pitanja koja se odnose na uvezene i ocarinjene neregistrovane lekove koji su predmet donacije ili humanitarne pomoći i koji nemaju prateću dokumentaciju.

**AMANDMAN III**

U članu 23. Predloga zakona posle reči: ,,telefonskih kablova,“ dodaju se reči: ,,podzemnih i nadzemnih infrastruktura sistema daljinskog grejanja,“ .

**O b r a z l o ž e nj e**

Pri utvrđivanju javnog interesa za eksproprijaciju pri nabrajanju svih infrastrukturnih instalacija propušteno je navesti instalacije sistema daljinskog grejanja te je potrebno dopuniti ovaj član predloženim tekstom amandmana.

**AMANDMAN IV**

U članu 26. Predloga zakona posle reči: ,,gasovodi,“ dodaje se reč ,,toplovodi,“.

**O b r a z l o ž e nj e**

Pri nabrajanju objekata koji su predmet obnove, u delu u kojem se nabrajaju objekti instalacija, propušteno je navesti toplovode te je potrebno dopuniti ovaj član predloženim tekstom amandmana.

Za izvestioca Odbora na sednici Narodne skupštine određena je Katarina Rakić, zamenik predsednika Odbora.

Sednica je prekinuta u 11.40 časova.

**\***

**\* \***

Sednica je nastavljena 18. jula 2014. godine u 11.30 časova.

U nastavku sednice predsedavala je Katarina Rakić, zamenik predsednika Odbora.

Sednici su prisustvovali članovi Odbora: Konstantin Arsenović, Zoran Bojanić, Branka Bošnjak, Dragan Jovanović, Milan Kovačević, Jovan Marković, Zoran Milekića, Mujo Muković, dr Vladimir Orlić i Vučeta Tošković.

Sednici nisu prisustvovali članovi Odbora: Jovica Jevtić, Saša Mirković, Milutin Mrkonjić, Aleksandar Senić, Suzana Spasojević i Goran Ćirić, niti njihovi zamenici.

Sednici je prisustvovala iz Ministarstva građevinarstva, saobraćaja i infrastrukture Aleksandra Damnjanović, državni sekretar i Danijel Nikolić, šef kabineta generalnog sekretara Vlade.

Odbor je jednoglasno usvojio ISPRAVKU amandmana na član 1. Predloga zakona o otklanjanju posledica poplava u Republici Srbiji koji je Odbor podneo 17. jula 2014. godine:

U amandmanu I podnetom na član 1. Predloga zakona o otklanjanju posledica poplava u Republici Srbiji u novom stavu 2. reči: ,,gradove i opštine“ zamenjuju se rečima: ,,opštine, gradove i grad Beograd - gradske opštine“, a u novom stavu 3. reči: ,,Spisak gradova i opština“ zamenjuju se rečima: ,,Spisak opština, gradova i gradskih opština grada Beograda“.

Pre prelaska na razmatranje amandmana narodnih poslanika podnetih na Predlog zakona o otklanjanju posledica poplava u Republici Srbiji zamenik predsednika Odbora je obavestila prisutne da je na Predlog zakona podneto 28 amandmana narodnih poslanika, da su dva amandmana u međuvremenu povučena, da je Vlada prihvatila dva amandmana narodnih poslanika i podnete amandmane Odbora na čl. 1, 21, 23. i 26. Predloga zakona.

Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o otklanjanju posledica poplava u Republici Srbiji.

Odbor je odlučio da predloži Narodnoj skupštini da **prihvati** sledeće amandmane:

- **na član 3.** koji su zajedno podneli narodni poslanici Marko Đurišić, Dušan Petrović, prof. dr Janko Veselinović, prof. dr Ninoslav Stojanović, Goran Bogdanović, Branka Karavidić, Biljana Hasanović-Korać, Snežana Malović, Slobodan Homen i Blagoje Bradić;

- **na član 5.** koji su zajedno podneli narodni poslanici Borislav Stefanović, Gordana Čomić i Balša Božović;

Odbor je odlučioda predloži Narodnoj skupštini da **odbije** sledeće amandmane:

- **na član 1.** koji su zajedno podneli narodni poslanici Marko Đurišić, Dušan Petrović, prof. dr Janko Veselinović, prof. dr Ninoslav Stojanović, Goran Bogdanović, Branka Karavidić, Biljana Hasanović-Korać, Snežana Malović, Slobodan Homen i Blagoje Bradić;

- **na član 1.** koji je podnela narodni poslanik Suzana Spasojević;

- **na član 1.** koji je podnela narodni poslanik Olgica Batić;

- **na član 3.** koji je podneo narodni poslanik Ivan Karić;

- **na član 4.** koji su zajedno podneli narodni poslanici Marko Đurišić, Dušan Petrović, prof. dr Janko Veselinović, prof. dr Ninoslav Stojanović, Goran Bogdanović, Branka Karavidić, Biljana Hasanović-Korać, Snežana Malović, Slobodan Homen i Blagoje Bradić;

- **na član 4.** koji su zajedno podneli narodni poslanici Sulejman Ugljanin, Sabina Dizdarević i Enis Imamović;

- **kojim se posle člana 5. dodaje novi član 5a.** koji je podneo narodni poslanik Ivan Karić;

- **na član 6.** koji su zajedno podneli narodni poslanici Marko Đurišić, Dušan Petrović, prof. dr Janko Veselinović, prof. dr Ninoslav Stojanović, Goran Bogdanović, Branka Karavidić, Biljana Hasanović-Korać, Snežana Malović, Slobodan Homen i Blagoje Bradić;

- **na član 10.** koji su zajedno podneli narodni poslanici Marko Đurišić, Dušan Petrović, prof. dr Janko Veselinović, prof. dr Ninoslav Stojanović, Goran Bogdanović, Branka Karavidić, Biljana Hasanović-Korać, Snežana Malović, Slobodan Homen i Blagoje Bradić;

- **na član 11.** koji je podneo narodni poslanik Ivan Karić;

- **na član 12.** koji su zajedno podneli narodni poslanici Marko Đurišić, Dušan Petrović, prof. dr Janko Veselinović, prof. dr Ninoslav Stojanović, Goran Bogdanović, Branka Karavidić, Biljana Hasanović-Korać, Snežana Malović, Slobodan Homen i Blagoje Bradić;

- **na član 13.** koji su zajedno podneli narodni poslanici Marko Đurišić, Dušan Petrović, prof. dr Janko Veselinović, prof. dr Ninoslav Stojanović, Goran Bogdanović, Branka Karavidić, Biljana Hasanović-Korać, Snežana Malović, Slobodan Homen i Blagoje Bradić;

- **na član 14.** koji je podneo narodni poslanik Ivan Karić;

- **na član 17.** koji je podneo narodni poslanik Ivan Karić;

- **kojim se posle člana 21. dodaju novi čl.21a i 21b.** koji je podneo narodni poslanik Ivan Karić;

- **na član 22.** koji je podneo narodni poslanik Ivan Karić;

- **na član 26.** koji su zajedno podneli narodni poslanici Borislav Stefanović, Gordana Čomić i Balša Božović;

- **na član 27.** koji su zajedno podneli narodni poslanici Marko Đurišić, Dušan Petrović, prof. dr Janko Veselinović, prof. dr Ninoslav Stojanović, Goran Bogdanović, Branka Karavidić, Biljana Hasanović-Korać, Snežana Malović, Slobodan Homen i Blagoje Bradić;

- **na član 37.** koji je podneo narodni poslanik Ivan Karić;

- **na član 39.** koji su zajedno podneli narodni poslanici Marko Đurišić, Dušan Petrović, prof. dr Janko Veselinović, prof. dr Ninoslav Stojanović, Goran Bogdanović, Branka Karavidić, Biljana Hasanović-Korać, Snežana Malović, Slobodan Homen i Blagoje Bradić;

- **na član 41.** koji su zajedno podneli narodni poslanici Borislav Stefanović, Gordana Čomić i Balša Božović;

- **na član 42.** koji je podnela narodni poslanik Zlata Đerić;

- **na član 42.** koji je podneo narodni poslanik Meho Omerović;

- **na član 44.** koji su zajedno podneli narodni poslanici Borislav Stefanović, Gordana Čomić i Balša Božović.

II

Odbor je podneo ispravku amandmana na član 1. Predloga zakona.

Za izvestioca Odbora na sednici Narodne skupštine određena je Katarina Rakić, zamenik predsednika Odbora.

Na sednici Odbora vođen je tonski zapis.

Sednica je zaključena u 12.15 časova.

SEKRETAR ODBORA PREDSEDNIK ODBORA

Biljana Ilić Milutin Mrkonjić